# Supermarket Income REIT

Supermarket Income REIT és una societat d'inversió immobiliària del Regne Unit que inverteix en immobles comercials i té una gran cartera d'edificis de supermercats. Està estructurat com un fons d'inversió immobiliària (FII) i cotitza a la Borsa de Londres com a component de l'índex FTSE 250.

## Història

La societat sortí a la Borsa de Londres el juliol del 2017 i feu servir els fons obtinguts per adquirir tot un seguit de supermercats. Té les principals cadenes de supermercats del país com a llogaters. Juntament amb el seu soci en una aliança d'empreses, British Airways Pension Trustees, adquirí a British Land la seva participació del 25,5% en una cartera de supermercats el maig del 2020. Posteriorment, adquirí un gran supermercat al poble anglès de Newmarket el juliol del 2020, seguit per un altre a Bracknell el setembre del 2020, dos supermercats, l'un a Melksham i l'altre a Winchester, el gener del 2021, cinc supermercats al nord-oest d'Anglaterra el setembre del 2021, un supermercat a Cannock el desembre del 2021 i un supermercat a Cwmbran el gener del 2022.
El setembre del 2021, Sainsbury's exercí la seva opció de compra de tretze magatzems que ocupava a la societat i British Airways Pension Trustees, seguides per unes altres vuit el gener del 2022. La societat reuní uns altres 175 milions de lliures esterlines per adquirir supermercats l'abril del 2022.
L'abril 2022, l'empresa havia reunit fons nou vegades per ampliar la seva cartera de supermercats i era propietària directa de 41 supermercats. Així mateix, era copropietària d'uns altres 26 supermercats amb British Airways Pension Trustees.

## Operacions

La societat s'especialitza en supermercats. El 30 de juny del 2022 tenia una cartera valorada en 1.800 milions de lliures. Treballa amb la consultoria Atrato Capital en tots els aspectes de les seves operacions. És un dels pocs fons d'inversió immobiliària creats al Regne Unit i l'únic especialitzat en supermercats. El mercat britànic de FII és molt menys madur que l'estatunidenc. Segons analistes de S&P Global Ratings, «ha de créixer molt» i assolir «un grau més alt d'especialització».

## Referències

* ↑ «FTSE UK Index Series Annual Review June 2022» (en anglès), 01-06-2022. [Consulta: 17 juny 2022].
* ↑ «Tesco Extra store in Bristol snapped up for £28.5m by supermarket investment firm» (en anglès). , 18-08-2017.
* ↑ «British Airways scheme, SUPR buy into £400m UK supermarket portfolio» (en anglès). IPE Real Assets, 27-05-2020. [Consulta: 1r juny 2022].
* ↑ «Supermarket REIT adds £61m UK grocery property to portfolio» (en anglès), 27-07-2020. [Consulta: 1r juny 2022].
* ↑ «Supermarket Income REIT buys £40m supermarket asset in Bracknell» (en anglès), 14-09-2020. [Consulta: 1r juny 2022].
* ↑ «LaSalle sells two UK shops to Supermarket REIT for £65m» (en anglès), 25-01-2021. [Consulta: 1r juny 2022].
* ↑ «Supermarket Income REIT picks up £95m of retail assets» (en anglès), 20-09-2021. [Consulta: 17 juny 2022].
* ↑ «Tesco, Aldi, M&S and Morrisons supermarkets acquired by real estate investment giant in £113.1m deal» (en anglès), 20-09-2021. [Consulta: 17 juny 2022].
* ↑ «Supermarket REIT adds £76m store to portfolio» (en anglès). IPE Real Assets, 01-12-2021. [Consulta: 17 juny 2022].
* ↑ «Asda in Cwmbran changes hands in £55 million deal» (en anglès), 07-01-2022. [Consulta: 17 juny 2022].
* ↑ «Sainsbury's buys UK supermarket assets from BA pension, SUPR JV» (en anglès), 10-09-2021. [Consulta: 1r juny 2022].
* ↑ «Sainsburys acquires 8 extra stores from real estate investment trust» (en anglès). Grocery Gazette, 07-01-2022. [Consulta: 1r juny 2022].
* ↑ «Supermarket Income REIT looks to raise £175m» (en anglès). 7 abril 2022. [Consulta: 17 juny 2022].
* ↑ «Supermarket Income REIT exceeds fundraising target» (en anglès). IPE Real Assets, 27-04-2022. [Consulta: 17 juny 2022].
* ↑ «Supermarket Income REIT nearly doubles its share sale as pipeline grows» (en anglès). , 27-04-2022.
* ↑ «Supermarket Income REIT nearly doubles fundraise to £300m» (en anglès). , 27-04-2022.
* ↑ «Supermarket Income REIT exceeds fundraising target» (en anglès). , 27-04-2022.
* ↑ «REITs & UK Real Estate Investment Trusts – Property Investors Guide» (en anglès). Investment Property. [Consulta: 18 juny 2022].
* ↑ «UK REIT sector needs to 'grow a lot bigger,' say top property executives» (en anglès). S&P, 08-01-2021. [Consulta: 18 juny 2022].